Държавен вестник, бр. 112, 2025 г., стр. 65

БРОЙ  112	
Д Ъ Р Ж А В Е Н  В Е С Т Н И К 	
СТР.  65   
обслужване и ремонт на автомобили, пунктове за годишни технически прегледи, сервизните 
звена на предприятия за транспортни услуги, търговия с автомобили и автомобилни части.  
Работното им време е в съответствие с действащото трудово законодателство, като в 
зависимост от производствената програма и работни графици на предприятието, е възможно 
да работят при сумарно изчисляване на работното време, с удължено работно време или с 
полагане на извънреден труд. Работната им среда е в помещенията на сервизи, гаражи, 
складово-ремонтни бази и пунктове за годишни технически прегледи, като не е изключено 
изпълнение на задачи извън тях при аварийни и непредвидени ситуации, изискващи намесата 
им. Работните условия са свързани с променлива температура и течения, особено при 
сервизните помещения, шум, вибрации, работа с химикали и електрически ток, работа с 
движещи се части на машини и съоръжения, интензивно движение на хора и машини. 
Употребата на лични предпазни средства като ръкавици, очила, изолационни обувки и 
работно облекло е задължителна.  
За ефективно изпълнение на професионалните задължения, придобилите втора степен 
на професионална квалификация по професията „Хибридни и електрически пътни превозни 
средства“ трябва да са физически здрави и издръжливи на физическо натоварване, сръчни, 
внимателни към детайла, адаптивни, комуникативни, да умеят да управляват времето си, да 
умеят да работят в екип, да притежават самостоятелни дигитални умения, да са 
дисциплинирани и да са готови да следват инструкции и указания. Работодателите очакват 
от придобилите втора степен на професионална квалификация по професията да имат 
основни познания за техническата терминология и основните работни операции на чужд 
език. 
За упражняване на професията при постъпване на работа и съобразно длъжността е 
необходимо придобиване на съответната квалификационна група за безопасност при работа 
по електрообзавеждане с напрежение до 1000 V по реда на  Правилника за безопасност и 
здраве при работа по електрообзавеждането с напрежение до 1000 V (обн., ДВ, бр. 21 от 2005 
г.).  
Лицата, придобили втора степен на професионална квалификация по професията 
„Хибридни и електрически пътни превозни средства“, може да притежават допълнителна 
правоспособност за управление на МПС от категория „В“ по реда на Наредба № 37 от 2 
август 2002 г. за условията и реда за обучение на кандидатите за придобиване на 
правоспособност за управление на моторно превозно средство и условията и реда за издаване 
на разрешение за тяхното обучение(обн., ДВ, бр. 82 от 27.08.2002 г.). 
2.2. Трета степен на професионална квалификация по професията 
Придобилите трета степен на професионална квалификация по професията 
„Хибридни и електрически пътни превозни средства“ имат професионални знания, 
компетентности и умения за извършване на дейности по експлоатация, диагностика, 
техническо обслужване (поддържане) и ремонт на хибридни и електрически пътни превозни 
средства, както и тяхното отговорно планиране, организиране и ръководене. 
При изпълнение на професионалните си задължения освен дейностите, които 
извършват придобилите предходната степен на професионална квалификация по професията, 
лицата, придобили трета степен на професионална квалификация могат да осъществяват 
диагностика на състоянието на отделните модули  на високоволтовата батерия, 
инвертора/конвертора, отделните сензори, охладителната система на високоволтовата 
батерия,  ходова система, кормилна уредба, спирачна система и други компоненти на 
хибридните и електрическите пътни превозни средства.